b"\n_START_ARTICLE_\nEduardas Rozentalis\n_START_SECTION_\nResultats destacats en competici\xc3\xb3\n_START_PARAGRAPH_\nRozentalis ha estat tres cops campi\xc3\xb3 de Litu\xc3\xa0nia, els anys 1981, 1983 (empatat amb Aloyzas Kveinys) i 2002._NEWLINE_El 1995 empat\xc3\xa0 al primer lloc al Campionat d'escacs obert del Canad\xc3\xa0. Empat\xc3\xa0 tamb\xc3\xa9 al primer lloc, amb 6/9, a l'edici\xc3\xb3 de 2008 a Mont-real._NEWLINE_El 1996/97 empat\xc3\xa0 al primer lloc, amb Mark Hebden i John Nunn al Torneig de Hastings._NEWLINE_El 1998 particip\xc3\xa0 en el Campionat del m\xc3\xb3n de la FIDE, i avan\xc3\xa7\xc3\xa0 fins a la segona ronda, quan fou eliminat per Serguei Tivi\xc3\xa0kov (\xc2\xbd-1\xc2\xbd)._NEWLINE_El 2000 empat\xc3\xa0 al primer lloc a Mont-real amb Serguei Smagin._NEWLINE_El 2002 guany\xc3\xa0 en solitari l'Obert de Cappelle-la-Grande, i l'any seg\xc3\xbcent hi empat\xc3\xa0 al primer lloc amb sis jugadors m\xc3\xa9s. El 2006 empat\xc3\xa0 al primer lloc amb Tomi Nyb\xc3\xa4ck, Sergey Ivanov, Normunds Miezis i Evgeny Postny la Rilton Cup 2005/6, a Estocolm,_NEWLINE_El 2009/10 empat\xc3\xa0 als llocs 1r-5\xc3\xa8 amb Rados\xc5\x82aw Wojtaszek, Pavel Ponkratov, Luke McShane i \xc3\xadgor Lissi a la 39a Rilton Cup a Estocolm. El maig de 2010, va guanyar el 3r Torneig Magistral Ciudad de Asunci\xc3\xb3n Copa Roggio.\n_START_SECTION_\nParticipaci\xc3\xb3 en olimp\xc3\xadades d'escacs\n_START_PARAGRAPH_\nRozentalis va participar, representant Litu\xc3\xa0nia, al primer tauler en set olimp\xc3\xadades d'escacs en els per\xc3\xadodes 1992\xe2\x80\x9398, i 2002\xe2\x80\x9306."